Anexa nr. 4 la HCL nr. \_\_\_\_\_\_\_\_\_\_\_\_/2022

**REGULAMENT PRIVIND DESFAȘURAREA COMERȚULUI STRADAL**

**ÎN MUNICIPIUL SFANTU GHEORGHE**

# CAP. I. NORME GENERALE

**Art. 1.** - Prezentul Regulament stabilește condițiile de organizare și desfășurare a comerțului stradal în Municipiul Sfantu Gheorghe. Prin comerț stradal în sensul prezentei hotărâri se înțelege activitatea de comercializare cu amănuntul a produselor alimentare și nealimentare în standuri, tonete, rulote mobile, vehicule special amenajate, automate de vânzare și terase amplasate pe domeniul public sau privat al municipiului Sfântu Gheorghe, pentru o perioadă de timp determinată.

**Art. 2.** - Activitatea de comerț stradal în municipiul Sfântu Gheorghe se desfășoară de către agenții economici: societăți comerciale, persoane fizice autorizate și asociații familiale, denumiți comerciantți, cu respectarea prevederilor din prezentul Regulament.

**Art. 3.** - (1) Amplasamentele pentru desfășurarea activității de comerț stradal vor fi propuse de către Direcția de Urbanism din cadrul Primăariei municipiului Sfântu Gheorghe și avizate de către Comisia Tehnica de Amenajarea Teritoriului și Urbanism, iar amplasamentele din centrul istoric și zona de protecție a monumentelor a municipiului Sfântu Gheorghe vor fi avizate și de către Direcția Judeteană pentru Cultura și Patrimoniul Național Covasna.

(2) Perimetrul zonei istorice și zona de protecție a monumentelor sunt delimitate conform anexei la prezentul regulament.

**Art. 4.** - Amplasamentele situate în fața punctului de lucru cu sediul fix vor fi atribuite fără licitație publică în baza Legii 50/1991 la cererea deținătorilor spațiilor comerciale respective. Terasele din fața spațiilor unde se desfășoară activități specifice de alimentație publică (bar/restaurant) prevăzute cu locuri de servire și din interior vor fi amplasate în următoarele condiții:

a) distanța de la terasă la grupul sanitar să fie de max. 50 m;

b) grupul sanitar trebuie sa fie dotat corespunzator și compartimentat pe sexe;

c) lista de meniuri și preturi să fie prezentată în condițiile legii. Se recomandă ca lista de meniuri să fie redactată în limba română, maghiară și într-o limbă de circulație intemațională ;

d) personalul de servire al terasei să fie calificat pentru activitatea de comerț cu produse alimentare și alimentație publică;

e) să obțină autorizație de construire pentru terasele care ocupă domeniu public

**Art. 5.** - (1) Agenții economici care desfășoara activități de comerț stradal pe amplasamentele menționate la art. 4 pot funcționa numai după achitarea taxei de ocupare a domeniului public în baza unui abonament emis conform prevederilor Hotărârii Consiliului Local în vigoare.

(2) Agenții economici care solicită prelungirea abonamentului trebuie să depună cererea de ocupare a domeniului public, cu cel puțin 15 zile înainte de expirarea duratei pentru care s-a eliberat abonamentul.

**Art. 6.** - Amplasamentele pentru desfășurarea exercițiilor comerciale stradale, cu excepția celor de la art. 4., vor fi atribuite în urma organizării unor licitatiți publice. Condițiile care trebuie îndeplinite pentru participarea la licitație vor fi stabilite prin caietul de sarcini, iar caștigatorilor licitațiilor li se vor încheia contracte de închiriere pentru perioadă determinată de max . 5 ani,

**Art. 7.** - În situațiile în care terenurile din domeniul public sau privat al municipiului pe care sunt amplasate chioșcuri, tonete sau alte construcții provizorii urmează să fie afectate de constructii, modernizări, reparații, amenajări sau utilizări publice, deținătorii construcțiilor provizorii vor dezafecta terenurile, necondiționat și fără trecerea vreunui alt termen, la somația făcută de primar, în termen de 10 zile de la comunicare.

**Art. 8.** - În cazul în care se constată amplasarea pe domeniul public de mobilier stradal neautorizat, acesta va fi ridicat de îndată și necondiționat, în baza actului de constatare și a dispoziției de primar, emisă în urma sesizării și actului de constatare a Poliției locale a municipiului Sfântu Gheorghe.

**Art. 9.** - (1) Comercianții care au debite neachitate sau amenzi contravenționale, constatate de către serviciile de specialitate ale Direcției Finanțelor Publice Municipale Sfântu Gheorghe din cadrul Primăriei Sfântu Gheorghe, nu vor beneficia de prevederile prezentului regulament.

(2) În cazul în care se constată că agenții economici care dețin abonamente de ocupare a domeniului public nu achită suma datorată potrivit abonamentului emis pană la sfârșitul lunii, pentru luna următoare, agentul de poliție responsabil din cadrul Poliției Locale a Municipiului Sfântu Gheorghe va dispune măsura dezafectării amplasamentelor.

**CAP. II. OBLIGAȚIILE COMERCIANȚILOR CARE DESFĂȘOARĂ ACTIVITĂȚTI DE COMERȚ STRADAL**

**Art. 10.** – Comercianții care desfășoară activități de comerț stradal au următoarele obligații:

**1.** Să desfășoare activitați de comerț stradal în mod civilizat, cu respectarea normelor privind:

a) igiena și sănătatea publică;

b) protecția consumatorilor;

c) proveniența și calitatea mărfurilor;

d) utilizarea mijloacelor de cântărire autorizate;

e) liniștea și ordinea publică;

f) proteția muncii .

g) să respecte ordinea, liniștea publică și curățenia în perimetrul amplasamentului și să nu creeze disconfort riveranilor

**2.** Să respecte următoarele cerințe privind activitatea de la punctul de lucru:

a) să afișeze datele de identificare ale comerciantului și nr./data acordului/autorizației de funcționare emisă de Primăria municipiuli Sfântu Gheorghe;

b) să asigure expunerea estetică a produselor și afișarea în mod vizibil al prețurilor (pentru terasele amplasate în municipiul Sfatu Gheorghe, lista cu meniuri și prețuri va fi disponibilă în limba română, maghiară, cât și într-o limbă de circulație internațională);

c) să utilizeze personal calificat pentru activitatea de comerț cu produse alimentare și alimentație publică.

**3.** Să utilizeze mobilierul avizat de catre Direcția Județeană pentru Cultură și Patrimoniul Național Covasna pentru zona istorică a municipiului Sfântu Gheorghe, iar pentru celelalte zone ale orașului de către Direcția Urbanism a Primăriei municipiului Sfântu Gheorghe, cu respectarea suprafeței autorizate.

**4**. Să nu aducă prejudicii zonelor verzi și mediului înconjurător.

**5.** Să asigure și să impună personalului de deservire:

a) echipament de protecție sanitară și ecuson cu datele de identificare;

b) personalul de deservire să dețină documente de identificare și carnetul de sănătate;

c) pe terasele amplasate pe raza municipiului Sfântu Gheorghe, personalul de deservire va avea un aspect îngrijit și o ținută decentă individualizată pentru fiecare terasă.

**6.** Să respecte orarul de funcționare aprobat prin acordul/autorizația de funcționare emise de către Primăria municipiului Sfântu Gheorghe.

# CAP. III. CONDIȚII DE AMPLASARE A TERASELOR SEZONIERE

**ÎN MUNICIPIUL SFÂNTU GHEORGHE**

**Art. 11.** – Condițiile de amplasare a teraselor sezoniere în municipiul Sfântu Gheorghe sunt următoarele:

Amenajările sezoniere se vor amplasa de-a lungul fațadelor, în fața punctului de lucru care are activitate de alimentație publică, păstrând o distanță optimă de min. 1.5 m pentru circulația pietonală , acolo unde este cazul.

1) Deținătorul abonamentului de ocupare a domeniului public pentru amplasare de terasă nu are dreptul de a subînchiria terasa.

2) În situația în care există două sau mai multe solicitări de ocupare a domeniului public sau privat al municipiului Sfântu Gheorghe în vederea amplasării de terase sezoniere pe același ampl asament, spațiul urmează a fi atribuit prin licitație publică , în cazul în care solicitanții nu cad de acord asupra delimitării frontului comun destinat amplasării terasei. Prețul de pornire al licitației publice pentru atribuirea spațiului aferent terasei este prețul mp/zi reprezentand taxa de ocupare a domeniului public în conformitate cu HCL privind taxele și impoz ite le locale pentru an ul în curs.

**Art. 12.** - Se interzice amplasarea teraselor sezoniere pe carosabil.

**Art. 13.** - Amplasarea teraselor sezoniere se face cu respectarea prevederilor Legii nr. 50/1991, republicată, respectiv obținerea certificatului de urbanism și a autorizației de construire.

**Art. 14.** – Condiții generale de amplasare

Amplasamentele situate în fața punctului de lucru, cu profil de alimentație publică, vor fi atribuite fără licitație publică, la cererea deținătorilor spațiilor comerciale respective, cu respectarea următoarelor cerințe privind calitatea amenajării:

1. **Zona centru a orașului**:
   1. cromatica construcțiilor sezoniere se va încadra în culorile stabilite în documentele de urbanism, și anume crem;
   2. un agent economic va avea un singur set de mobilier de același fel (scaune, mese, umbrele);
   3. mobilierul va fi din lemn și/sau metal, în concordanță cu arhitectura clădirilor și cu restul elementelor ce alcătuiesc terasa. Nu se acceptă niciun fel de mobilier realizat din material plastic (mese, scaune, jardiniere inclusiv cortine de protecție împotriva vântului sau ploii confecționate din material plastic )
   4. modelul umbrelelor va fi cel agreat de către Primăria municipiului Sfântu Gheorghe și nu vor fi admise alte tipuri de umbrele. Învelitoarele umbrelelor vor avea o structură independentă de fațadele clădirilor și vor fi realizate din pânze culoarea crem, impermeabile și rezistente la intemperii. Se admite numai publicitate în suprafață de max 10% în culorile verde închis, maro și negru.
   5. nu este permisă așezarea covoarelor, mochetelor și nici a podestelor pentru așezarea mobilierului (cu exceptia zonelor unde, din cauza înclinației sau neregularității terenului, trebuie asigurată planeitatea);
   6. perimetrele teraselor vor fi asigurate prin jardiniere din lemn cu flori naturale, deținătorul terasei fiind obligat să le întrețină în mod corespunzator. Nu se acceptă jardiniere din material plastic;
   7. iluminatul teraselor va fi asigurat de iluminatul public și prin surse proprii de iluminare (lumânări sau alte mijloace);
   8. se pot organiza diverse manifestări culturale avizate în condiții legii. Se admite muzica live la instrumente reci cu respectarea legislației în materie, fără poluare fonică;
   9. se interzice prepararea în aer liber a tuturor sortimentelor culinare (micci, grătar, frigărui, etc.) cu excepția evenimentelor organizate de municipiul Sfântu Gheorghe în colaborare cu Casa de Cultură ”Konya Adam” sau cu alte persoane juridice ;
   10. terasele se vor amplasa cu respectarea unui culoar, de trecere între ele pentru pietoni de min. 1,5 m;
   11. în situația în care locația teraselor împiedică organizarea și desfășurarea manifestărlor social-culturale comunicate de Primăria municipiului Sfântu Gheorghe, deținătorii ”Zilele Sfântu Gheorghe”) .
2. Pentru celelalte zone ale orașului:
   1. mobilierul și amenajarea vor fi în concordanță cu arhitectura clădirilor și cu restul elementelor ce alcătuiesc terasa. Mesele și scaunele pot să fie din lemn și/sau metal, plastic, aluminiu.
   2. învelitoarele umbrelelor vor avea o structură independentă de fațadele clădirilor vor fi realizate din pânze împermeab ile și rezistente la intemperii.

**Art. 15.** - Pe terasele amplasate pe raza municipiului Sfântu Gheorghe este interzisă depozitarea de ambalaje și servirea cu veselă de plastic (pahare, farfurii, tacâmuri), cu excepția restaurantelor fast-food care folosesc o veselă standard-personalizată, din materiale ecologice din plastic/carton.

**Art. 16.** - Terasele amplasate pe raza municipiului Sfântu Gheorghe nu vor fi racordate aerian la rețeaua de alimentare cu energie electrică a fiecărui punct de lucru (nu este permisă existența aeriană a cablurilor electrice, indiferent de scop) și nici nu se admite pozarea cablurilor electrice pe paviment.

**Art. 17.** - În situațiile de interventie pentru cazuri de urgență a echipajelor ce aparțin Serviciulu de Ambulanță Pompierilor, personalul de serviciu al terasei este obligat să asigure, în cel mai scurt timp posibil, accesul facil al acestora.

**Art. 18.** - Orarul de funcționare al teraselor amplasate pe raza municipiului Sfântu Gheorghe va fi până la ora 22:00.

# CAP. IV CRITERIILE PRIVIND STABILIREA MOBILIERULUI UTILIZAT LA COMERȚUL STRADAL

**Art. 19.** - Mobilierul utilizat în cadrul comerțului stradal va fi avizat de către Direcția Judeteană pentru Cultură și Patrimoniul Național Covasna pentru zona istorică a municipiului Sfântu Gheorghe, iar pentru celelalte zone ale orașului de către Direcția Urbanism a Primăriei municipiului Sfântu Gheorghe. În acest sens se va ține cont de următoarele aspecte:

1. În cazul rulotelor:

a) utilizarea numai a rulotelor de tip comercial, omologat e și înmmatriculate în stare de functionare;

b) să detină autonomie privind utilitățile și posibilitățile de racordare;

c) la sfârșitul programului se va elibera amplasamentul ocupat până a doua zi.

2. în cazul mobilierului stradal:

a) să asigure condiții corespunzătoare pentru expunerea, protejarea și păstrarea mărfurilor;

b) să fie confecționat din material lavabil, ușor de manipul at și transportat;

c) să asigure spațiu suficient pentru deservirea clienților (cântărirea și ambalarea produselor);

# CAP. V. NOMENCLATORUL DE PRODUSE CE POT FI COMERCIALIZATE ÎN CAZUL COMERȚULUI STRADAL

**Art. 20.** - Mărfurile, produsele și grupele de produse care pot fi comercializate în sistem de comerț stradal sunt:

1. cărți, reviste, ziare;
2. flori și aranjamente florale natura le;
3. ilustrate, felicităiri;
4. artizanat; amintiri având volum mic care simbolizează prin înscripționare în formă de prezentare Sfântu Gheorghe;
5. legume, fructe, citrice, lapte, cafea, ceai;
6. bilete loto-pronosport, bingo, spectacole, cartele magnetice;
7. produse de patiserie, sendvișuri și hotdog, expuse în vitr ine de protecție;
8. pop-corn, înghețată, băuturi răcoritoare;
9. ochelari de soare, șepci și articole de marochinărie cu volum mic;
10. tablouri, lucrări de artă proprii ale artiștilor plastici.

**CAP. VI. CONTRAVENȚIILE PRIVIND COMERȚUL STRADAL PE RAZA MUNICIPIULUI SFÂNTU GHEORGHE**

**Art. 21.** - Constituie contraventieție și se sancționează cu amendă contravențională cuprinsă între 500 - 1000 lei următoarele fapte:

1. ocuparea neautorizată a domeniului public;
2. utilizarea altui mobilier stradal decât cel stabilit de către Direcția Judeteană pentru Cultură și Patrimoniul Național Covasna pentru zona istorică a municipiului Sfântu Gheorghe, iar pentru celelalte zone ale orașului de către Direcția Urbanism a Primăriei municipiului Sfântu Gheorghe și nerespectarea celorlalte condiții privind amenajarea, prevăzute la art. 14 din regulament;
3. utilizarea rulotelor de alt tip decât cel comercial neomologate și neînmatriculate în UE;
4. neafișarea datelor de identificare ale agentului economic și a abonamentului pentru ocuparea domeniului public;
5. neefectuarea salubrizării permanente a amplasamentului ocupat;
6. depașirea orarului de funcționare stabilit la art. 15 din prezentul regulament și crearea de disconfort riveranilor;
7. folosirea cablurilor electrice suspendate sau pozate pe paviment și a sistemelor de amplificare pentru difuzarea de muzică și neîntreținerea elementelor terasei (umbrele, scaune, mese , jardiniere, flori);
8. nerespectarea prevederilor art. 17 din Regulament, prin obstrucționarea sub orice formă a accesului mașinilor de intervenție pentru situatițiile de urgență (medicale, incendii);
9. subînchirierea terasei.

**Art. 22.** - Constituie contravenție și se sancționează cu amendă cuprinsă între 100 - 500 lei următoarele fapte:

a) comercializarea altor produse decât cele specifice comerțului stradal și menționate în art. 20 din prezentul regulament;

b) servirea pe terasele din municipiul Sfântu Gheorghe în veselă de plastic și depozitarea ambalajelor;

c) prepararea în aer liber a alimentelor, în zonele interzise prin prezentul regulament;

d) ținuta necorespunzătoare, aspectul neîngrijit și lipsa ecusonului de identificare al personalului de deservire.

**Art. 23.** - Pe lângă sancțiunile contravenționale principale stabilite în prezentul Regulament se pot aplica următoarele sancțiuni complementare:

a) revocarea abonamentului de ocupare a domeniului public în vederea amplasării unei terase;

b) dezafectarea terasei de către comerciant în termen de 15 zile de la constatarea contravenției.

**Art. 24.** - Contravenientul poate achita în termen de cel mult 48 de ore de la data comunicării procesului-verbal, jumătate din mimimul amenzii stabilite.

**Art. 25.** - Constatarea contravențiilor și aplicarea sancțiunilor se face de către persoanele împuternicite de Primarul municipiului Sfântu Gheorghe și Poliția Locală Sfântu Gheorghe.